CKP บวกกว่า 3% ทุบสถิติออลไทม์ไฮ! โบรกฯขยับเป้าแตะ 7.20 บ. ชี้ผลงานครึ่งหลังปี 62 โตเด่น
CKP บวกกว่า 3% ทุบสถิติออลไทม์ไฮ! โบรกฯขยับเป้าแตะ 7.20 บ. ชี้ผลงานครึ่งหลังปี 62 โตเด่น รับไฮซีซั่น ล่าสุดอยู่ที่ 6.30 บาท บวก 0.20 บาท หรือ 3.28% มูลค่าซื้อขาย 362.92 ล้านบาท
CKP บวก 3% ทุบออลไทม์ไฮ! โบรกฯขยับเป้า 7.20 บ. ชี้ผลงาน 2H62 โตเด่น รับไฮซีซั่น ล่าสุดอยู่ที่ 6.30 บาท บวก 0.20 บาท หรือ 3.28% มูลค่าซื้อขาย 362.92 ล้านบาท
4 มิ.ย. 2562

ผู้สื่อข่าวรายงานว่า ราคาหุ้น บริษัท ซีเค พาวเวอร์ จำกัด (มหาชน) หรือ CKP ล่าสุด ณ เวลา 11.34 น. อยู่ที่ 6.30 บาท บวก 0.20 บาท หรือ 3.28% สูงสุดที่ 6.40 บาท ต่ำสุดที่ 6.15 บาท ด้วยมูลค่าซื้อขาย 362.92 ล้านบาท ทั้งนี้ ราคาหุ้น CKP ปรับตัวขึ้นสูงสุดในนับตั้งแต่เข้าซื้อขายในตลาดหลักทรัพย์แห่งประเทศไทย (ตลท.) เมื่อวันที่ 18 ก.ค.2556

ด้าน บล.เอเชีย เวลท์ ระบุในบทวิเคราะห์ แนะนำ “ซื้อ” หุ้น CKP พร้อมปรับราคาเป้าหมายเพิ่มเป็น 7.20 บาท/หุ้น จากเดิม 6.50 บาท/หุ้น บาท โดยเพิ่ม Terminal Growth Rate จาก 0% เป็น 1% อิงวิธี Discounted Cash Flow
ทั้งนี้คาดว่าผลประกอบการช่วงครึ่งหลังปี 2562 จะเร่งตัวขึ้น หนุนด้วยปริมาณน้ำไหลเข้าเขื่อนน้ำงึม 2 ยังเพิ่มขึ้น เมื่อเทียบจากปีก่อน และ High Season ในไตรมาส 3/62 รวมทั้งการเริ่ม COD โรงไฟฟ้าพลังน้ำไซยะบุรี 29 ต.ค. 2562
พร้อมทั้งประมาณการกำไรสุทธิปี 2562-2563 ที่ 1,135 ล้านบาทเติบโต 90% เมื่อเทียบจากปีก่อน และ 2,093 ล้านบาท เติบโต 84% เมื่อเทียบจากปีก่อน ตามลำดับ โดดเด่นจากโครงการโรงไฟฟ้าไซยะบุรี และการบริหารจัดการน้ำที่โครงการน้ำงึม 2 ได้ดี